gentaiscool/nusaparagraph_topic huggingface dataset:
Lamun aya acara gede nu diayakeun di imah, urang sok ngabantuan indung anu balanja ka pasarna. Sabab acarana nu diayakeunna gede, balanjana ge loba. Aya wortel, kentang, daging hayam, jeung sajabana. Urang mimilu indung nu meuli, urang bagian ngakut-ngakutna. Di imah loba nu mantuan oge jang masak-masakna, aya nu mantuan ngeureutan daging, ngupas cangkang kentang atawa wortel, aya oge nu bagian beberesih alat-alat masak. Urang ge sok ngabantuan tapi lain bagian masakna, urang mah sok bagian bungkas-bungkus, siga mungkusan dahareun nu geus jadi kana cangkedong sabangsaning stereoform. Enggeus dibungkus jeung ditumpuk, ku urang sok dirapihkeun di pawon ngameh tinggal ngabagikeun.

Topic: food & beverages
Kolintang miboga fungsi minangka alat musik keur hiburan diri, musik pengiring, seni tari tradisional dina upacara adat jeung dipaké dina upacara ritual tangtu. Baheula, ayana kolintang dipaké minangka pangiring musik dina upacara ritual pikeun nyembah roh karuhun, tapi lila-lila hal ieu mimiti ditinggalkeun. Kolintang ogé dimaénkeun pikeun ngabagéakeun sémah anu datang ti tempat atawa daerah séjén, ngabagéakeun sémah nagara nu datang ka Sulawesi Utara atawa sémah aparatur nagara anu datang nganjang dina kunjungan daérah. Ayeuna kolintang dipaké minangka alat hiburan sarta mindeng dipintonkeun dina panggung badag maén lagu pop jeung sajabana. Dina acara-acara tradisional jeung acara musik tradisional, teu saeutik band Kolintang nu milu. 

Topic: culture & heritage
Indonesia kasohor ku sambel na. Hampir tiap daerah di indonesia gaduh sambel khas na masing-masing. Sambel tos janten pelengkap anu wajib aya di masakan Indonesia. Salah sahiji resep sambel anu paling gampil nyaeta sambel goang khas Sunda. Sambel ieu tiasa ditambihkeun ka rupi-rupi dahareun sapertos bala-bala, cilok kuah, baso, cuangki, jeung sajabana. Cara ngadamelna gampang pisan, tinggal ngulek cengek sareng uyah teras ditambihan cai sakeclak atawa bisa oge ditambihan bawang bodas sakedik wae supados teu pahan lantaran ieu kaasup sambel anu atah, janten bawang bodasna tong seeur teuing. Sambel goang ieu cocok kanggo ngadamel hayam geprek supados nambihan rasa lada. 

Topic: food & beverages
LG Wing dilengkepan ku jaringan 5G. LG nyebutkeun yen layar kadua hape ieu tiasa dipuirkeun nepikeun dua ratus rebu kali puiran ku rata-rata puiran saratus kali sapoe salila lima taun. Layar kadua ieu tiasa dipuirkeun nepikeun nepi ka salapan puluh darajat, matak ngabentuk sapertos jangjang. Hape ieu bentukna sapertos hape anu sanesna, pasagi panjang tapi gaduh ukuran nu leuwih kandel lantaran gaduh dua layar. Bagian tukang layar dilapisan ku bahan thermoplastic anu tiasa ngalindungan layar bagian jero ti goresan. Hape ieu dilengkepan ku RAM 8 GB jeung internal 256 GB anu masih tiasa ditambih nepikeun 2 TB nganggo micro SD. 

Topic: technology
Salah sahiji olahraga anu babari di lakukeun di imah nyaeta senam aérobik, senam aerobik mangrupikeun jinis latihan anu ngagaduhan seueur mangpaat pikeun ngajaga awak tetep fit. Runtuyan gerakan dina aérobik tiasa ngaktifkeun otot-otot awak anu ngalibetkeun sistem kardiovaskular. Sacara umum, aérobik mangrupikeun olahraga anu tiasa ningkatkeun fungsi jantung sareng pernapasan. Janten, senam aérobik mangpaat pisan pikeun kaséhatan jantung, otak, paru-paru, awak sareng pikiran urang.Latihan aérobik ogé tiasa dilakukeun pikeun ngirangan beurat. Hal-hal di luhur ngajantenkeun latihan aérobik seueur dipikacinta ti sagala rupa kalangan. Olahraga ieu babari bisa di lakukeun sorangan di imah bari ningali contoh dina youtube lamun keur sorangan.

Topic: sports
Nyieun kueh bisa jadi pilihan pikeun ngeusian waktu luang. Upami urang bade milih kagiatan ieu salaku kagiatan waktos luang, urang kedah nyiapkeun heula bahan-bahan anu diperyogikeun, nyaeta tipung, gula, endog, mentega atawa minyak nabati, sarta bahan sejen diperlukeun nurutkeun resep nu urang pilih. Sanggeus sakabeh bahan sadia, urang bisa ngamimitian nyieun adonan kueh ku nyampur kabeh bahan kana wadah sarta aduk nepi ka rata. Upami diperlukeun, urang oge bisa nambahkeun warna atawa seuseungitan siga vanila nurutkeun rasa. Salajengna, urang tiasa nyiapkeun loyang anu parantos diolesan mentega sareng tipung, teras lebetkeun adonan kana loyang. Sanggeus eta, urang bisa nempatkeun loyang dina oven anu tos dipanaskeun samemehna. Panggang nepi ka rengse. Urang oge tiasa nambihan topping sapertos coklat atanapi krim pikeun masihan sentuhan anu langkung pedo. Saatos asak, urang tiasa ngaliakeun kueh eta tina loyang sarta nyiapkeun pikeun disuguhkeun atawa disimpen pikeun waktu sejen. Ku nyieun kueh, urang bisa ngeusian waktu luang urang ku kagiatan anu ngabagjakeun bari bisa diajar nyieun kueh anu nikmat pikeun kulawarga atawa babaturan.

Topic: leisures
Kisah Nabi Nuh AS nyarita banjir anu ngalelepkeun jalma-jalma anu ingkar ka Alloh SWT mangrupa carita anu matak ngaregepkeun. Carita dina kitab suci Al-Quran. Carita Nuh jeung banjir teh aya dina surah Al Ankabut ayat 14. Allah mere nyaho ngeunaan banjir gede anu bisa ngalelepkeun hiji kaum anu sombong jeung teu tarima kana ajaran nabi Nuh AS nu teu daek taat kana parentah Allah jeung para Rasul-Na. "Jeung saenyana Kami geus ngutus Nuh ka kaumna, jadi manehna hirup jeung maranehna salila sarebu taun dikurangan lima puluh taun. Tuluy maranehna ditarajang ku banjir gede, padahal maranehna teh jalma-jalma nu lalim." (QS. Al Ankabut: 14).

Topic: religion
Survey nunjukeun yen loba pagawe anu leuwih sering ngarasa stress sabab digawena di kantor. Jadi, ti mimiti datang ka kantor dugi ka uihna keun teh pamandanganna ngan saguliwekeun jeung deuih suntuk ku pagawean, euweuh tetempoeun nu sejen. Komo mun gawena di kantor nu aya di tengah kota besar mah, teu aya titingalieun nu asri pisan jang ngarefresh pikiran. Katambah ku rutinitas menuju kantor anu sok dihiasi ku kamacetan, mantak suntuk pisan kana pagawean teh. Komo jang budak ngora anu nembean gawe mah bakal nyieun rungsing jeung mantak stress pisan. Beda jeung nu gawena di lapangan, sok loba titingalieun anu anyar jeung meunang hal baru anu rame.

Topic: business
Kwetiaw goreng mangrupa kadaharan anu populér tur dipikaresep ku loba masarakat di Indonésia. Rasa kenyal kwetiaw na ditambahan ku sayuran nu seger jeung garing jeung séhat  di tambahkeun oge sareng topping bakso, sosis, hayam, daging sapi atanapi udang jadi makin nambihan nikmatna kwetiaw goren na. Kombinasi rasa gurih amis jeung rada lada sampurna dina mulut. Ngadahar kwetiaw goreng ieu oge ngawaregkeun tapi bisa di jadikeun pikeun dahaeunr hidangan utama poko atawa ngan jadi ganjelan lapar samentara. Kwetiaw cocog pikeun sarapan, dahar beurang atawa makan malem. Tapi umu na mah kwetiaw goreng di jajdikeun pikeun makan malem soalna mun peuting loba nu ngajual di gigireun jalan. Tapi kwetiaw goreng ogé cocog pikeun tuang dina cuaca panas atanapi tiis.

Topic: leisures
Ku kaayaan ayeuna anu serba canggih teh bisa nimbulkeun perkembangan dina sagala aspek, salah sahijina nyaeta perkembangan dunia robot. Tah tilu hal positif dina berrkembangna robot bagi manusa. Nu kahiji nyaeta bisa ngamudahkeun sagala pagawean manusa, ti skala leutik nepi ka skala gede. Ku ayana robot teh bisa ngabantuan pisan dina ngaganti sumber daya manusa. Nu kadua nyaeta bisa nambah wawasan manusa dina dunia perobotan, utamana mah dina kreasi nyiptakejn robot. Nu katilu nyaeta perkembangan inovasi kreatif nu bisa didesain jang ngabantuan kahirupan manusa dina sagala aspek. Ku ayan robot nu canggih teh manusa bakal ngarasa kabantu pisan, komo mun dina pagawean anu berat mah.

Topic: technology
Baheula, sateuacan aya kompor gas, urang nganggo kompor minyak taneuh. Ayeuna tos aya deui anu tiasa ngagantian kompr gas, nyaeta kompor listrik. Kompor listrik mangrupakeun kompor anu tiasa ngaluarkeun panas ku cara ngalirkeun listrik ti logam panas anu aya di handapeun kaca atawa keramik. Arus listrik ieu engkena au bakal ngirim panas ti kaca ngaliwatan inframerah. Benten sareng kompor biasa, lamun kompor listrik tos dipareuman, keramik tilas masak bakal masih panas, lantaran urang kedah ngantosan heula nepika tiis, teu meunang dicepeng. Alat masak anu tiasa digunakeun di kompor listrik sanes alat masak biasa, urang kedah ngangge alat masak anu bahanna tina keramik, beusi, stainless steel, jeung aluminium. 

Topic: technology
Cara make mesin cuci ieu bakal dimimitian nalika tombol operasi dipencet. Lantaran kitu, samemeh nyeuseuh dimimitian, anjeun kudu nyetel program/ milih kumaha nyeuseuhna, sabaraha loba seuseuhan jeung sakumaha lila na eta mesin cuci nyeuseuhna soalna bakal ereun sorangan mesin na lamun geus beres nyeuseuhan jeung  naon nu bakal dipake. Sa eungeus mesin cuci beres di siapkeun tuluy  ngamimitian nyeuseuh, tabung mesin bakal dieusi cai jeung sabun nurutkeun program nu ges di setel tadi. Upama cai dina kendang dieusi sareng karasa cekap, mesin bakal ngamimitian ngumbah. Mesin cuci bakal nyeuseuh baju ku cara muterkeun kendang atawa slamming baju, nurutkeun jenis hareup loading atawa luhureun loading mesin cuci.

Topic: technology
Hiji poé Imam Ahmed bin Hanbal, ulama Islam kawentar tur teolog kawentar, keur iinditan jeung dieureunkeun ka hiji kota pikeun solat. Sanggeus nyieun kasalahan, manéhna megatkeun pikeun méakkeun peuting di palataran masjid sabab teu nyaho saha di kota. Tapi, saurang penjaga masjid anu henteu ngaidentifikasi dirina nolak ngantepkeun anjeunna cicing di masjid sareng nyeret Imam Ahmed kaluar tina masjid. Ningali ieu, hiji tukang roti karunya ka Imam Ahmed sarta nawiskeun dirina pikeun host Imam Ahmed peuting éta. Salila cicing jeung tukang roti, Imam Ahmed niténan tukang roti terus maca Istigfar, Imam Ahmed lajeng nanya ka tukang roti naha nuluykeun maca Istighfar mangaruhan hirupna. Tukang roti ngawaler ku nyarioskeun ka Imam Ahmed yén Allah parantos nampi sadaya pamenta na, kecuali hiji, nyaéta masihan anjeunna hak istimewa pikeun nepungan ulama anu kasohor Imam Ahmed bin Hanbal. Nyaho ieu, Imam Ahmed lajeng nyarios yén Allah SWT teu ngan ngadangukeun do'a tukang roti tapi ogé geus dibawa dirina ka hareup panto imah tukang roti.

Topic: religion
Kawalu nyaéta upacara adat suku Baduy anu dilaksanakeun saméméh upacara Seba. Upacara Kawalu dilaksanakeun ku urang Baduy nu dimaksudkeun ngawujudkeun rasa sukur ka Nu Maha Kawasa kana kurnia anu dipaparinkeun ku alam. Ku sabab kitu, upacara Kawalu biasana dilaksanakeun sanggeus usum panén paré alam. Upacara Kawalu sorangan mangrupa upacara adat anu kacida sakralna, nepi ka teu anéh lamun sakabeh masarakat Baduy gawé bareng dina nyiapkeunna upacara kawalu ieu. Upacara Kawalu ieu wajib di pilukeun ku sakabeh warga masarakat baduy teu paduli lalaki, awewe, ngora, nepi ka sepuh. Samentara éta, lamun aya warga sepuh anu katerbatasan fisik, kalebet awéwé anu nuju haid, henteu kedah hadir dina upacara Kawalu.

Topic: culture & heritage
Suudzon minangka salah sahiji sifat tercela, islam nitah urang salaku hambana ngajauhan sifat tercela. Suudzon atawa Goréng mikir yén anu dilarang nyaéta suuzan ka Alloh SWT sareng suuzan ka sasama muslim. Contona, pamajikan atawa salaki nu nuduh pasanganna selingkuh, sanajan teu aya buktina yen pasanganna keur salingkuh atawa goreng mikir lamun ningali babaturan atawa tatangga meunang rezeki, terus mikir rezeki eta teh rezeki nu teu bener. Ieu hal anu dilarang ku Alloh SWT sakumaha anu di jelaskeun dina surah Al-Hujurat ayat 12. Conto séjénna ngeunaan suuzan anu diharamkeun nyaéta nganggap yén musibah atawa musibah téh mangrupa siksaan atawa laknat Alloh SWT. Kanyataanna, bisa jadi etateh teguran ameh urang bisa leuwih di ajar bersyukur.

Topic: religion
Canon teh salah sahiji produsen nu nyayogikeun kamera. Kamera nu diproduksi ku Canon teh rupa-rupi gumantung spesifikasi sareng kagunaanna. Salah sahiji produk Canon teh nyaeta EOS R6. EOS R6 ieu teh cocog pisan pikeun dianggo moto objek nu gerak, sapertos sato, mobil, curug, jeung sajabana. Kamera mirrorless ieu tiasa moto objek nu gerak kusabab tiasa newak detail sepersekian detik diantara gerakan-gerakan objek. Jandela bidik elektronik 3,69m-dot 0,5" beresolusi luhur mere caang sareng detil tur kecepatan refresh 120 fps tiasa mere hasil video nu dinamis, realistis, tur katempo alami.Layar sentuh LCD nu didesain vari-angle cocog pisan tianggo ngarekam ti hareup sapertos keur vlogging.

Topic: technology
Anu mimiti tentang [asangan iyeu Ieu ngan pandangan pribadi kuring. Aing can kawin, tapi geus sababaraha kali gagal dina bobogohan, padahal geus sababaraha kali diajak serius jeung lalaki. Tapi naha kuring bisa ragu dina tungtungna. Saterusna kuring papanggih 1 jalma. Jangkungna normal nalika urang mimiti pendak sareng anjeunna. Jenis lalaki basajan anu indit ka mall ukur maké kaos oblong jeung sendal. Teu bener tipe kuring lamun datang ka ragrag asih sabenerna. (Teu sawios-wios obrolkeun heula) Tapi tetela pepatah nu Don't judge a book by its cover. Sababaraha kali kuring kaluar sareng anjeunna, kuring sok mendakan titik-titik dimana kuring sok nyarios ka diri sorangan "Anjeunna hiji. Anjeunna hiji pikeun kuring. Nya anu pas pisan” da asa ngucap “Maneh kamana wae salama iyeu” ???

Topic: slice of life
Sateuacan milih barang anu bakal diical, urang kedah ningal heula kabutuhan pasar. Barang naon anu ayeuna nuju seeur dipilarian ku lolobana jalmi. Pastikeun oge urang ngaical barang anu teu acan diical ku batur. Lamun urang ngaical barang anu seeur diical ku batur pastikeun yen barang urang mah aya bedana, misalna gaduh kelaeuwihan tibatan barang anu sanesna supados konsumen leuwih milih barang icalan urang. Rarancang bisnis urang oge kedah sae, supados seeur jalmi hoyong ningal barang dagangan urang. Siapkeun oge modal anu cekap. Modal ieu kedah disasuaikeun sareng pangabisa urang. Lamun urang ngan gaduh modal sakedik, barang anu diical oge kedah sasuai, ulah seeur teuing. 

Topic: business
Robot Robotan maenan atawa cocooan anu biasa di paenkeun ku budak lalaki sabenerna ngan saeutik bagean tina arti robot sabenerna Robot nyaéta alat mékanik anu bisa ngalaksanakeun tugas fisik, boh maké pangawasan jeung kontrol manusa, atawa maké program nu geus ditangtukeun (kecerdasan jieunan). Robot biasana dianggo pikeun tugas beurat, bahaya, repetitive sareng padamelan kotor. Robot dina cocooan ngan saukur bentuk penggambaran na hungkul, panggambaran lamun robot eta teh ngkena bakal jadi leuwih ti eta, robot robotan oge ngarangsang anu maenkeuna keur resep otak atik robotna ameh jadi sesuatu anu alus. Matak maenan robot robotan kaasup kana cocooan edukatif.  arti sabenerna robot teh aya ilmu na nyaeta robotik anu bisa ngajieun robot keur ngalakukeun sesuatu siga manusa.

Topic: technology
Indonésia  ngaku kana kabeh agama atawa kapercayaan sabagé unsur penting pikeun  hubungan ka nu Nyiptkeuna. Ieu nu ngajadikeun Indonésia dikasohor kusabab jadi nagara anu beunghar ku nilai nilai sosial. Unggal agama anu dianut ku urang Indonésia merlukeun tempat ibadah pikeun nyukupan kabutuhan spiritualna. Unggal tempat ibadah tangtuna ngabogaan wangun jeung susunan anu ciri. Masarakat sering ngagambarkeun  imah ibadah salaku fasilitas kaagamaan anu penting pikeun unggal penganut agama di mana waé. Saterusna imah ibadah sorangan identik jeung simbol "eksistensi" umat beragama. Salian ti mangrupa simbol, imah ibadah ogé dijadikeun tempat ibadah jeung nyiarkeun agama. Sabagé tempat ibadah, imah ibadah dipiharep bisa méré pangjurung nu kuat jeung terarah ka jamaahna. Tujuanana pikeun ningkatkeun kahirupan spiritual para penganut agama ieu.

Topic: religion
Taurat nyaeta kitab suci anu diturunkeun atawa diwahyukeun ka Nabi Musa AS salaku pituduh jeung panunjuk hirup pikeun umatna nyaeta Bani Israil. Taurat atawa Torah asalna tina kecap Ibrani nyaeta yarah. Salaku kecap pagawean, yarah bisa dihartikeun salaku "masihan pangajaran", "ngajar", atawa "nuduhkeun". Dina konteks agama, Taurat gaduh arti "ajaran atanapi parentah ti Gusti". Kecap Torah tuluy dipake dina harti anu leuwih luas nyeta aturan-aturan tinulis jeung lisan, sarta ahirna ngawengku sakabeh ajaran Yahudi. Sajaba ti eta, ceuk Philip Birnbaum dina Encyclopedia of Jewish Concepts (1964), Torah oge dihartikeun salaku "ajaran/panunjuk/parentah" atawa "adat", jeung "sistem". Eusi utama Taurat ngeunaan iman atanapi tauhid sareng hukum syariah dikenal salaku 10 Parentah Gusti.

Topic: religion
Salah sahiji kamera hebeul anu sababaraha waktos ka tukang mulai seeur diteangan deui nyaeta kamera analog. Sapertos namina, kamera ieu benten sareng kamera digital. Cara make kamera ieu oge teu sagampil nganggo kamera biasa lantaran kedah gaduh kamampuan jeung tehnik husus. Lamun biasana kamera digital tiasa dipake ku cara ngasupkeun batu batre jeung kartu memori hungkul, kamera analog teu sagampil eta makena. Tapi sakumaha kamera biasana, kamera analog gaduh rupi-rupi jenis kamera anu gaduh ukuran sareng harga anu rupi-rupi oge, mulai ti ratisan rebu nepikeun jutaan, kumaha merek jeung kaayaan kamerana. Anu ngabedakeun jeung kamera digital oge nyaeta kamera analog mah nganggo rol kamera. 

Topic: technology
baheula urang teh pernah ka padang jeung mail, mail teh tipeu jalma anu resep nganjang ka babaturanna, tapi da kuring teu resep sabab Mutia keukeuh, padahal manehna mah hayang pisan ngimeutan pisang ti Pekanbaru jeung ngajakan kuring mawa. Lila-lila mikir, kuring nyatujuan kana pamenta manéhna pikeun nginep sababaraha peuting, tuluy nuluykeun jalur ka Bukittinggi. Ceunah mah, ping 18 Mei 2021 jam 8 peuting maké minibus ka Matur. Bade sumping ka bumi Mutia kaping 19 Mei 2021 tabuh 4 subuh. Perjalanan ti Pekanbaru ka Matur butuh 8 jam. Sanggeus ngahubungi Mutia, kuring terus néangan panginepan murah di Bukittinggi. Waktu éta, harga anu paling murah anu dicantumkeun dina aplikasi panyadia hotél sakitar 100.000 rupiah, lokasi hotél henteu jauh ti jam gadangr, pusat kota. Hiji hotél heubeul dijieun kana warisan budaya, sakumaha eta baheula nu penting hargana mirah.

Topic: leisures
Basa baheula inget pisan yen ponsel handphone ngan bisa di pake sms, nelepon jeung ngadengekeun lagu hungkul. Tapi ayeuna ponsel handphone ges canggih pisan, pamikiran anu jaman bareto sugana moal mungkin ayeuna kajadian bakat ku nu nungarana internet. Intenet bisa ngaekeutkeun anu jauh saraca gancang jeung jelas saperti jaman ayeuna aya nu ngarana video call. Jaman ayeuna urang bisa ningali jelas dulur atawa batur anu jauh pisan sperti dulur anu ya di luar kota atawa luar negeri ayeuna mah bisa langsung di hubungan jeung bisa ningali beungutna. Hal anu jaman bareto sigana moal mungkin bisa kajadian da lamun di tingali ti jarak na jauh pisan.

Topic: technology
Talaga Pineustilu anu aya di Pangalengan, nyaeta tempat camping tapi konsepna geus siga hotel. Lantaran di jero tendana geus disadiakeun peralatan nu lengkep, aya bantal, simbut, jeung kasur. Di luar tenda aya tempat diuk, bisa dipake mejeng atawa barbequean. Alat masakna ge geus disadiakeun jadi tinggal mekel pasakeunna. Tuluy di sisi na aya kolam leutik, jang budak leutik bisa dipake renang. Toiletna oge aya cai panasan, jadi sanajan di Pangalengan tiris mandi mah moal katirisah. Hargana lamun poe biasa Rp 500.000, lamun poe libur Rp 650.000. Geus kaasup sarapan jang 4 orang. Hiji tenda na bisa jang 4 nepika 6 orang. Dipesenna kudu ti dua atawa tilu bulan saacanna, soalna sok geus pinuh. Komo lamun poe libur mah.

Topic: leisures
oleh-oleh khas ti lembur kuring. Mangga mampir ka toko-toko di luhur nalika nganjang ka Solo.
Prestasi Bakery. Toko ieu ayana di Jl. Gatot Subroto No 229, Serengan, Surakarta. Nu kawentar didieu nyaeta Roti Krumpul Bruder. Roti ieu bentukna buleud (saolah-olah dikumpulkeun babarengan) jeung diwangun ku rupa-rupa rasa. Aya 2 jinis Roti Krumpul Bluder anu ditawarkeun, nyaéta Roti Krumpul Kombinasi sareng Roti Krumpul Bluder biasa. Rasana enak, teksturna lembut sareng amisna pas.
Roti Kuna Solo, Toko Roti Merani, anu perenahna di Jl. Sutan Syahrir no 111, Solo 57133. Roti merani, khususna roti Polandia, katelah ngeunah. Sanaos sederhana, roti merani ieu ngeunah pisan, krimna lembut pisan, amis sareng seungit. Teu heran roti digosok tina Merani loba ditéang sanggeus salaku souvenir has solo.

Topic: culture & heritage
Urang pasti geus teu asing deui jeung tahu, dahareun anu dijieun tina kacang kedele ieu tos janten dahareun sapopoe urang, cara ngolah tahu oge macem-macem pisan, aya nu digoreng biasa, aya nu dibejek, aya nu dijadikeun gehu, jeung sajabana. Sumedang oge gaduh tahu anu has, nyaeta Tahu Sumedang. Benten sareng tahu biasana anu gaduh warna koneng, Tahu Sumedang mah warnana coklat. Warna adonan asli Tahu Sumedang sateuacan digoreng mah warnana teh bodas, tapi lantaran digoreng dina minyak anu panas jeung seneu anu badag, Tahu Sumedang janten gaduh warna coklat jeung kopong di jero na. Tahu Sumedang biasana dijual make bongsang tina awi.

Topic: culture & heritage
Saberes pertandingan arung jeram di Sinamar, abdi langsung nyimpang heula ka Istana Pagaruyung. Abdi jeung babaturan popotoan didinya sapuasna. Salian urang bisa ningali rumah gadang, urang ge bisa ningali sagala hal nu berkatan jeung budaya suku Minangkabau. Pengunjung bisa popotoan di jero rumah adatna. Bisa oge popotoan na make baju adat khas Minangkabau. Harita abdi nyobian popotoan ngangge baju adat khas Minangkabau, wah pokokna mah sae pisan Saberes abdi jeung babaturan wareg popotoan, ayeuna tinggal ngalanjutkeun perjalanan uih ka bandara sabab perjalanan jauh keneh. Pamandangan indah di sakitaran komplekna mantak ngamanjakeun pisan kana mata, cocok pisan jang wisata budaya jeung healing.

Topic: culture & heritage
Kanggo barudak, kedah seeur ngalakukeun kagiatan supados ngalatih otak. Salah sahijina nyaeta nyusun lego. Lego nyaeta kaulinan anu bentukna balok anu tiasa disusun janten bentuk naon wae. Salian ti ngasah kreativitas, nyusun lego oge kabukti tiasa ningkatkeun kemampuan komunikasi murangkalih nepi keun salapan puluh dua persen. Lego ieu tiasa dipaenkeun ku barudak lalaki atawa awewe. Lego tiasa dipaenkeun ku sagala yuswa. Ulin lego tiasa ningkatkeun kebersamaan, tiasa oge ningkatkeun katerampilan nuntaskeun masalah. Lego gaduh bentuk anu macem-macem, tapi biasana pasti aya buleudan na kanggo nyambungkeun ka lego nu sanes na. Lego oge biasana warna-warni janten upami disusun bakal janten sae.

Topic: leisures
Ceuk urang mah Point Blank game nu paling moal bisa dipohokeun, sabab game ieu geus maturan urang ti zaman SMP keneh, zaman keur teu bisa kana komputer. Sanajan grafikna biasa wae, tapi rame pisan maenna. Sabab urang bisa ngalawan batur, lain ngalawan komputer. Urang resep game kompetitif kawas kieu, jadi teu aneh mun tiap warnet rame ku nu maen game ieu. Tapi ayeuna mah beda, nu karasa ku urang pas nyobaan deui maen game ieu. Sabab loba pamaenna anu cheater jeung ngagunakeun macro, jadi ngarasa teu adil. Tapi di sisi sejenna, versi ayeuna nu dicepengan ku Zepetto babari meunangkeun senjata gratis ngan ukur modal login, teu kawas zaman Gemscool mun hayang senjata alus teh kudu top up.

Topic: technology
Urang nu biasa dahar sabari nonton video food blogger, nu ngareview dahareun, atawa nu mukbang. Di era digital ayeuna mah loba nu gawe jadi food blogger oge, sabab loba kauntunganna. Bisa dahar gratis, ieu mah untung-untungan sih, tapi lamun geus jadi food blogger papan atas biasana dahar teh gratis jeung loba undangan jang ngareview dahareun. Jadi teu kudu ngaluarkeun duit sorangan. Tuluy pasti loba relasi, soalna lamun loba indit ka sababaraha tempat, rek di jero atawa luar negeri oge bakal loba relasi. Nu geus pasti mah meunang penghasilan tambahan, sabab aya kasempetan gede bakal diundang ku Dinas Pariwisata misalna, jang ngapromosikeun kota ngaliwatan potensi kulinerna, atawa tina nyieun video tuluy di upload ka Youtube ge geus pasti meunang duit. Loba henteuna penghasilan gumantung kanu nongtonna.

Topic: food & beverages
Bungee jumping mangrupa olahraga ekstrim anu dilaksanakeun ku cara luncat ti jangkungna puluhan nepi ka ratusan méter luhureun taneuh ngagunakeun tali kaamanan dijieunna tina karét sarta lateks. Nalika ngalakukeun bungee jumping aya sababaraha alat anu kedah dianggo supados aman. Tali bungee mangrupikeun komponén utama dina bungee jumping. Tali ieu bakal ditalikeun kana suku jeung disambungkeun kana tali anu leuwih panjang maké rantay sangkan bisa nahan beurat awak. Tali bungee sorangan biasana dijieun tina karét fléksibel atawa lateks. Tali ieu diganti unggal poe pikeun mastikeun yén kakuatan sarta élastisitasna dijaga, lajeng sabuk atawa sababaraha jenis tali kaamanan bakal napel dina awak jeung deui di ankles pikeun mastikeun anjeun sagemblengna aman nalika luncat, sarta panungtungan nyaéta tambahan tali karét salaku kaamanan tambahan.

Topic: sports
Stik mozarella atawa nu sok disingkat stik moza, mangrupikeun salah sahiji camilan paporit nu babari dijieunna. Bahan-bahanna ngan lumpia, keju mozarella, jeung tarigu. Mimiti, potong keju mozarella kira-kira sagede curuk. Terus liurkeun sasendok tarigu ngangge cai nu fungsina jadi lem lumpia. Tos kitu, simpen mozarella dina lumpia, tuluy gulungkeun. Saatos digulungkeun, ujung lumpia olesan make cai tarigu supaya rapet. Terus kitukeun sadaya moza jeung lumpiana. Pami tos beres, lebetkeun heula kana freezer kira-kira dua atawa tilu jam lilana. Terus mun tos beres, kantun abuskeun kana katel nu seuneu na leutik. Tujuan na supaya lumpia teu tutung, jeung deuih supaya mozarella na teu leber kamamana. Upai tos beres digoreng, tuuskeun dina saringan terus sayogikeun dina piring. Stik moza siap dituang.

Topic: food & beverages
Acara adat bisa dijieun jadi Festival Budaya. aya sababaraha mangpaat ku diayakeunna festival budaya. Nu kahiji ngawangun komunikasi budaya. Ngaliwatan festival budaya wisatawan luar bisa nyaho jeung wanoh kana budaya khas daerah. Nu kadua mikawanoh kana pengembangan seni jeung budaya modern ka masarakat. Beuki majuna teknologi jeung asupna era globalisasi, mangpaat diayakeunna festival budaya nyaeta jang ngabeungharkeun elmu masarakat ngeunaan seni budaya modern, sarta ngamekarkeun seni budaya lokal jang dipromosikeun. Nu katilu ngangkat potensi ekonomi loka. Ku diayakeun festival budaya bakal ngangkat oge potensi ekonomi lokal di daerahna. Misalna ku ngajual produk lokal nu bisa ditawarkeun pas pelaksanaan festival lumangsung.

Topic: culture & heritage
Olahraga Basket jeung Renang nyaeta olahraga anu loba di pikaresep biasana mah lalaki anu resep jeung jago olahraga ieu. Olahraga ieu di percaya boga mangfaat salain ti mangfaat umum bisa ngajaga kasehatan oge bisa nambahan jangkung kusaba aya sababaraha gerakan nana aku di percaya bisa manjangkeun otot matakna bisa nambahan jangkung. Dina Reang urang kan di paksa gerak baju make saluruh bagian awak ti lengeun awak jeung suku eta teh ngaregangkeun awak jadi di percaya bis nambahan jangkung lamun sering di lakukeun lamun tina basket gerakan lompat ngashot ka ring jeung gerakan lolompatan nu lainna eta oge nu di percaya bakal ngarangsang ameh urang bisa ngajangkugan deui.

Topic: sports
Lionel Messi salah sahiji pamaen sepak bola nu asalna teh ti Argentina. Manehna meunangkeun piala dunia 2022 nu diayakeun di Qatar. Salian ti meunangkeun piala dunia, prestasina di klub sepak bola oge alus siga Ballon d'Or jeung sajabana. Ku lobana gelar, Messi pantes disebut pamaen sepak bola terbaik dina sajarah sepak bola. Messi jadi salah sahiji pamaen nu bisa ngarebut Ballon d'Or nepikeun ka tujuh kali. Tapi sanajan kitu, Messi teu pernah ngarasa manehna salaku pamaen terbaik di sajarah sepak bola. Manehna ngaku geus puas mun geus dicap salaku salah sahiji anu terbaik. Ku rendah hatina eta, geus teu aneh mun nu ngaidolakeunna loba ti berbagai negara.

Topic: sports
Kacapi nyaeta pakakas musik petik anu kaasup kana kategori pakakas kordofon anu sorana dihasilkeun tina senar atawa senar anu ngageter. Kacapi sorangan mangrupa pakakas musik anu dipaenkeun minangka alat utama dina Tembang Sunda, Mamaos Cianjuran jeung Kacapi Suling. Kacapi mangrupa alat musik tradisional nu geus dipikawanoh ti abad ka-abad. Mimitina kacapi teh asalna ti Cina, anu ngaranna benten nyaeta Ghuzeng. Sareng kecapi biasana dianggo pikeun ngiringan musik kalayan galur anu lembut sareng pikabitaeun. Dina sajarahna kacapi gaduh sababaraha versi, umumna lolobana jelma nyebutkeun kacapi asalna tina basa Sunda. Tapi aya oge nu nyebutkeun Kacapi teh asalna ti suku Bugis Makassar.

Topic: culture & heritage
Mun keur di imah terus hujan-hujan emang paling ngeunah ngadahar nu di goreng-goreng tapi aya kuahan. Biasana kan batur mah ngadahar mie rebus, mun urang mah jeung indung urang nyobaan nyieun pempek dos. Ternyata teu hese teuing nyieun pempek dos teh. Bahan na ngan saukur tepung sagu, tepung tarigu, cai, uyah, kaldu hayam, dua siung bawang bodas, minyak goreng,  jeung endog dua. Mun jang bahan cuko na cukup ku dua sendok dahar ebi di seduh, gula beureum, cai, asam jawa, sasendok uyah, jeung satengah sendok cuka. cara nyieun na, mimiti campurkeun cai, tepung tarigu, uyah, kaldu hayam, jeung bawang bodas. Tambahkeun endog terus di kocok, lamun engges karek campurkeun jeung tepung sagu, ayeuna tariguan dampal leungeun jang bentuk adonan pempek meh teu narapeul. Pipihkeun terus bere isian samemeh di bentuk panjang atawa di bentuk buleud. Tas angges kabeh karek di kulub, mun cara nyieun kuah na nyaeta tinggal campurkeun kabeh bahan cuko terus di rebus. Tah mun geus angges ngarebus pempek na karek di goreng, di potongan trus di banjur kuah cuko na. Pempek bisa langsung di dahar. 

Topic: food & beverages
Lalajo bal di stadion teh benten pisan rasana sareng lalajo di imah. Lalajo bal di stadion karasana leuwih resep kusabab arurang ningali langsung tim nu urang jagokeun tanding. Salian eta atmosferna oge benten kusabab supporter-supporter sejen nu salila pertandingan nyanyikuen mars-mars andalanna. Sapertos nu arurang nyaho supporter bal teh seueur pisan sareng sarolid janten nambih rame eta stadion ku nyanyian-nyanyian ti supporter bal. Upami untung arurang tiasa panggih pemain favorit tur menta foto atanapi tanda tangan dina jersey nu urang anggo. Lalajo bal di stadion tiasa nempokeun antusiame urang ngadukung tim andalan sareng supporter-supporter nu sejen. Resep lah pokokna lalaljo di stadion.

Topic: sports
Gareja Katedral kaasup salah sahiji wangunan cagar budaya di Jakarta. Sateuacan diresmikeun salaku gedong warisan budaya, Gareja Katedral gaduh sajarah  anu panjang. Pangwangunan Gareja Katedral dimimitian nalika Paus Pius VII ngangkat Pastor Nelissen salaku prefek apotik Hindia Walanda dina taun 1807. Taun eta janten mimiti sumebarna misi jeung pangwangunan gereja Katolik di Nusantara, kaasup di Jakarta. Gareja Katedral jantwn salah sahiji warisan budaya Indonesia anu kedah dijagi jeung dilestarikeun. Di jerona aya perpustakaan jeung museum anu ngajelaskeun sajarah sumebarna agama Katolik di Jakarta. Sajaba ti eta, lokasi Garéja Katedral anu aya di peuntaseun Masjid Istiqlal nuduhkeun yen ti jaman baheula masarakat Indonesia geus hirup dina rasa toleransi jeung kebersamaan anu kacida luhurna.

Topic: religion
Anu dimaksud para pamimpin agama anu kuring tarima nyaéta para pamimpin agama, jadi koméntar anu kuring bagikeun ngeunaan tokoh agama nyaéta para pamimpin agama. Ieu anu sering dipopohokeun ku jalma-jalma ngeunaan hakekat pangajaran agama, sabab anu jadi puseur agama nyaéta para pamingpin agama. Perlu diinget yén tokoh agama ogé manusa anu masih kénéh pinuh ku kasalahan, nalika para tokoh agama ieu ngalakukeun atawa ngungkabkeun hal-hal anu bertentangan jeung tradisi masarakat anu béda-béda, anu nganut ajaranana bakal "ngahuyung-huyung" pikeun ngabéla kapentingan masarakat. pamingpin agama ieu. Dampak anu lumangsung harita nya éta aya pergeseran ajaran bebeneran anu sabenerna tina hakekat ajaran agama sorangan. Coba ngartos bebeneran agamana sorangan, sanés pamimpin agama sorangan.

Topic: religion